2001 թ.-ից ամբիոնը վերանվանված է և կոչվում է երկրաֆիզիկայի ամբիոն: Այն ղեկավարում է պրոֆ. Ռ. Մինասյանը, որը, սկսած 1970-ական թվականներից, մշտապես կապված է եղել ամբիոնի դասախոսական և գիտահետազոտական աշխատանքների հետ: Ամբիոնում տարվող դասախոսությունների համալիրը լրացվում է երկրաֆիզիկայի բնագավառի ժամանակակից առարկաներով: Գիտահետազոտական աշխատանքները ավելի են ակտիվանում ինժեներական երկրաֆիզիկայի ուղղությամբ: Գիտամեթոդական և կիրառական ուսումնասիրություններ են իրականացվում հիդրոերկրաբանության, ճարտարագիտական երկրաբանության, սեյսմոշրջանացման, էկոլոգիական խնդիրներ լուծելու նպատակներով: Ամբիոնի դոցենտ Վ. Վարդանյանը (ներկայումս պրոֆեսոր), ամփոփելով իր բազմամյա գիտահետազոտական ուսումնասիրությունների փորձը ջրաերկրաֆիզիկայի բնագավառում, պաշտպանում է դոկտորական ատենախոսություն, որը պետք է համարել ամբիոնի հաջողություններից մեկը: